ZAPISNIK
29. sjednice Vijeća Mjesnog odbora Kupinečki Kraljevec - centar, 
održane u srijedu, 23. kolovoza 2023., 
 u objektu Mjesne samouprave Kupinečki Kraljevec centar, Kraljevečka cesta 73,
  s početkom u 19,00 sati

Nazočni članovi Vijeća:
Mladen Mlinarić, Kristijan Jakolić, Ivan Krešić, Dubravka Milača i Marko Samaržija. 

Nazočni djelatnici Gradskog ureda za mjesnu samoupravu, promet, civilnu zaštitu i sigurnost:
Lidija Špišić, stručni referent za rad tijela mjesne samouprave
Predsjedava: Mladen Mlinarić, predsjednik Vijeća.
Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati te otvara 29. sjednicu Vijeća. Predlaže da se prije utvrđivanja dnevnog reda usvoji zapisnik 28. sjednice. 
Bez rasprave, jednoglasno (5 “za”), Vijeće prihvaća tekst zapisnika 28. sjednice. 
Predsjednik Vijeća konstatira da su svi članovi primili prijedlog dnevnog reda i materijale za predložene točke dnevnog reda. Budući da nema prijedloga za izmjenu i dopunu dnevnog reda, daje na glasovanje predloženi dnevni red.
Vijeće je jednoglasno (5 “za”) usvojilo 
dnevni red
1. Izvještaj o realizaciji Plana komunalnih aktivnosti Gradske četvrti Brezovica u 2023.
2. Organizacija prijevoza učenika OŠ Brezovica za školsku godinu 2023.-2024. – odgovor Zagrebačkog električnog tramvaja d.o.o.
3. Obavijesti, pitanja i prijedlozi


Ad 1)   Izvještaj o realizaciji Plana komunalnih aktivnosti Gradske četvrti Brezovica u 
            2023.

      Predsjednik Vijeća, Mladen Mlinarić informira članove Vijeća o realizaciji te problemima vezano uz realizaciju akcija iz Plana komunalnih aktivnosti Gradske četvrti Brezvica u 2023.  

   
Ad 2)  Organizacija prijevoza učenika OŠ Brezovica za školsku godinu 2023.-2024. – 
            odgovor Zagrebačkog električnog tramvaja d.o.o.
[bookmark: _GoBack]       Predsjednik Vijeća, Mladen Mlinarić informira članove Vijeća o obavijesti Zagrebačkog električnog tramvaja d.o.o. da kao prijevoznik ugovorom sklopljenim sa Gradom Zagrebom od 2007. godine obavlja uslugu prijevoza školske djece u redovnom školskom prijevozu na području grada Zagreba. Najam autobusa u školskoj godini 2023/2024 naručuju zbog nemogućnosti osiguranja tehničke ispravnosti te dotrajalosti voznog parka ZET-a za takvu vrstu prijevoza. Uvjeti koje moraju ispunjavati autobusi kojima se organizirano prevoze djeca utvrđeni su Pravilnikom te ističu da će se prijevoz školske djece na području Osnovne škole Brezovica i dalje obavljati redovito, pod istim uvjetima kao i prošlih godina. Po odabiru prijevoznika (sukladno javnom natječaju), o istom će obavijestiti Gradski ured za obrazovanje, šport i mlade te Osnovnu školu Brezovica, kao i nadležnu gradsku četvrt.

 Ad 3)  Obavijesti, pitanja i prijedlozi
        Budući da je dnevni red iscrpljen te da se nitko više ne javlja za riječ, predsjednik zaključuje 29. sjednicu Vijeća Mjesnog odbora Kupinečki Kraljevec – centar.

        Dovršeno u 20:30 sati.

           Zapisnik vodila:
              Lidija Špišić


KLASA: 024-08/23-003/1646
URBROJ: 251-13-11-8/005-23-2
Kupinečki Kraljevec, 23. kolovoza 2023.

                                                                                                          Predsjednik   
                                                                                                  Vijeća Mjesnog odbora 
                                                                                             Kupinečki Kraljevec - centar  

                     Mladen Mlinarić

